Malleus Haereticorum November 2015 Dili Ipalubong Sa "Ilang" Sementeryo pagpanghadlok kay dili man sila makatubag sa atong argumento. Ang sekta nga Novus Ordo o Vatican II mao ang bag-ong relihiyon nga natukod sa Vatican City niadtong 1960's. Ang mga lider niining bag-ong relihiyon mao nay nagdala sa Vatican ug sa atong seminaryo, mga Simbahan, kombento, parokya ug uban pa nga kaniadto gidumala sa mga Romano Katoliko. Ang mga simbahan nga ilang nailog gikan kanato, sama gihapun sa hulagway sa pagka katoliko, apan dili Katoliko ang nagdumala niining mga simbahana. Dili nimo makaplagan ang pagtoong Romano Katoliko sulod niinang mga simbahan nga ilang gidumala nga kaniadto Katoliko. sementeryo, Karun, ang kadagkoan niining bag-ong relihiyon, ang Novus Ordo o Vatican II, nanghulga sa katawhan nga kun mamatay dili ipalubong sa sementeryo kadtong mosimba sa Dios diha sa Roman Rite nga Misa sulod sa balaang kapilya ni San Antonio de Padua. Daghang nagka lain-laing sekta ang gitukod o nang-gula sa atong lungsod apan wala gayud nila supaka kay matod pa sa ilang pagtulon-an sa Vatican II, makaluwas daw ang laing relihiyon. Ug matod pa sa ilang mga miyembro nga wala daw relihiyon nga makaluwas. Binuang nga pagtulon- an! Wala nila panumbalinga kadtong mga sekta nga gipangtukod sa atong lungsod. Gipasagdan ra nila. Hilom lang sila. Ug kining mga sekta dili mao ang dalan sa kaluwasan kay tinukod lamang ug mga tawo. Sa dihang natukod ang Romano Katoliko nga kapilya ni San Antonio de Padua, wa sila mahiluna. Na-alarma sila. Gi-atake nila ang maong kapilya. Nagsugod na ug pagpanghulga sa katawhan nga dili daw ipalubong. Kining ilang pagpanghulga, Makalo-looy nga pagpanghulga. Wala silay laing mahimo nga binata! Makaluwas Ba Ang "Ilang" Sementeryo Karun, dili nila ipalubong kadtong mga tawo nga mosimba sa Misa nga sama sa Misa nga gigamit niadtong mga tawo nga nagtukod anang "ilang" simbahan ug sementeryo? Dili ba sila mauwaw? Ang silot sa Dios maanaa kanila. Sa mga lider sa Novus Ordo, mangutana ko ninyo. Maluwas ba ang akong immortal nga kalag kun ilubong ang akong lawas nga modunot sa "inyong" sementeryo? Makahatag ba mo kanako ug garantiya nga maluwas ko kung mamatay ko isip miyembro sa inyong sekta? Kinsa baay nagtukod anang "inyong" simbahan nga gidumala karun? Kinsa bay nagtukod anang "inyong" sementeryo? Para sa inyong kasayuran, kanang "inyong" simbahan nga gidumala, gitukod kana sa mga katiguwangan nga nisimba sa Roman Rite Malleus Haereticorum is a Monthly Catholic Publication by Traditional Roman Catholics Under the Patronage of St. Anthony of Padua, Hammer of Heretics 1
Malleus Haereticorum November 2015 nga misa nga giila karun nga Traditional Latin Mass. Kanang "inyong" sementeryo gitukod kana sa mga katiguwangan para lamang niadtong Katoliko nga namatay nga nisimba sa Traditional Latin Mass ug miila nga ang Romano Katoliko laamang mao ang dalan paiingon sa langit. Kadtong mga pari nga nagtukod anang "inyong" simbahan ug nianang "inyong" sementeryo, nihalad sa Santos nga Misa diha sa pinulongan nga Latin. Gihalad nila sa Dios ang Traditional Latin Mass lamang ug wala nay lain pa. mananghid sa mga lider sa bag-ong relihiyon sa Novus Ordo; ug uban pang mga bakak. Ngaman diay ug di nila kita ipalubong sa "ilang" gi-angkon nga sementeryo? Gipili nato nga tukoron ang balaang kapilya ni San Antonio de Padua kay supak kita sa ilang bag-ong relihiyon. Gusto nato nga maluwas ang atong mga kalag. Wala kita manginahanglan sa ilang bag-ong "misa" nga ginama sa mga Protestante. Wala kita manginahanglan nianang ilang mga bag-ong "sakramento" nga walay grasya sa Dios. Wala kita mobiya sa Simbahang Katoliko. Sila ang nibiya sa Simbahang Katoliko pinaagi sa pag-usab sa mga dogma, sa mga katesismo, sa mga disiplina, sa mga pag-ampo, sa mga sakramento ug daghan pang kausaban. Giusab nila ang mga kamatuoran nga dili mausab. Mag unsa man ang atong kalag nga gisugba sa kalayo sa impiyerno samtang ang atong lawas nga madunot gilubong sa "ilang" sementeryo uban sa mga erehes ug mga sismatiko? Mas pilion pa nato nga ilubong ang atong patayng lawas sa publiko nga sementeryo samtang ang atong kalag atoa sa langit uban ni San Antonio de Padua, ni San Miguel Arkanghel, ni San Vicente Ferrer, ug daghang mga santos sa langit, atubangan sa gamhanang Dios nga nagtukod sa Simbahang Katoliko. Nagsugilon sila ug mga bakak sa katawhan. Dili daw kita ipalubong kay dili kuno kita Katoliko; kay kuno mga kulto kita; kay kuno wa kita Napamatod-an ba nila nga dili kita mga Katoliko? Gahuna-huna ba sila ug maayo nga ang atong gisunod nga mga doktrina; atong mga pag-ampo; atong gihalad nga Misa; ug mga pagtulon-an nga gisunod, sama lamang gihapun sukad sa sinugdanan sa Simbahang Katoliko. Wala kita mag-usab. Ang Misa nga gihalad sa kapilya ni San Antonio de Padua, mao ang misa nga gihalad sa mga Santos sa buhi pa sila dinhi sa kalibutan. Ang atong Misa mao ang Misa nga gihalad ni San Antonio de Padua, ni San Vicente Ferrer, ni Padre Pio, ug daghan pang mga santos. Ang atong Misa mao ang Misa nga gihalad sa mga unang Misyonero sa Isla sa Limasawa. Ang atong Rosaryo nga gi-ampo mao lamang gihapun nga pag-ampo nga gihatag sa Bulahang Birhen Maria Malleus Haereticorum is a Monthly Catholic Publication by Traditional Roman Catholics Under the Patronage of St. Anthony of Padua, Hammer of Heretics 2
Malleus Haereticorum November 2015 ngadto ni Santo Domingo. Ang atong mga doktrina ug pagtulon-an mao lamang gihapun nga doktrina nga gitudlo ni Kristo ngadto sa mga Apostoles, gikan ni San Pedro hangtod ni Pope Pius XII. Wala kita mag-usab. Nagpabilin kita sa pagtoong Katoliko. Matuod gayud nga kita mga Katoliko. Wala nato usba ang ang mga sugo, doktrina ug pagtulon-an ni Kristo. Ang tanang gitudlo ni Kristo magpabilin hangtud sa kahangtoran. Ang kamatuoran dili mausab kay ang kamatuoran mao si Kristo. Magpabilin kita sa panudlo sa atong Ginoo hilabina sa iyang balaang Tradisyun. 2 Tesalonica 2:15 "Busa, mga igsoon, barog nga malig-on ug pabilin diha sa mga gikabiling pagtulon-an ug tradisyun nga among gitudlo kaninyo pinaagi sa wali o sulat." Atong gisunod ug gituman ang mga sugo ug mga tradisyun nga gipakadios ug gipakabalaan sa mga tawo kaniadto sa wala pa matukod ang bag-ong relihiyon sa Vatican II. Unsay gipakadios ug gipakabalaan sa mga Santos kaniadto sa wala pa ang Vatican II, mao usab atong gipabilin karun. Dili pwede kadtong supakon. Unsay kamatuoran, diosnon ug balaan kaniadto o sa sinugdanan, magpabilin kini hangtud sa kahangtoran. Imposible gayud nga kadtong gipakabalaan, gipakadios kaniadto, dili na balaan ug dili na diosnon sa atong panahon. Imposible usab nga kadtong gibawal, gidili, gihukman nga sayup kaniadto, sakto na sa atong panahon. Ang balaan, sagrado sauna, balaan ug sagrado gihapun karun. Ang sayup kaniadto, sayup lamang gihapun karun. Ang Dios nagmando kaniadto kung unsay sayup ug unsay sakto. Ang Dios dili mag-usab sa iyang mga pulong. Atong sundon ang tanan nga gutudlo ni Kristo. Kung unsay iyang gimando ug gihatag ngadto sa mga Apostoles, ato kining ipabilin. Si kinsa man kita para bag-ohon ang iyang mga tudlo? Mas gamhanan pa ba diay kita kay ni Kristo? Mas hawod ug maalamon pa ba diay kita kay ni Kristo? Si Kristo nasayud sa tanang butang sa umaabot nga panahon ug ang iyang pagtulon-an dili lamang kay para sa Israel kon dili para sa tanang katawhan sa kalibutan. Ang iyang pagtulon-an dili lamang para sa panahon sa mga apostoles, kon dili para sa tanang panahon, sa atong panahon ug sa sumusund nga henerasyon. San Mateo 24:35 "Matapos ang langit ug yuta apan ang akong mga pulong magpabilin gayod sa kanunay." San Mateo 28:18-129 "Gihatag kanako ang tanang gahom sa langit ug yuta. Tungod niini, sa inyong pagpanglakaw, himoa nga akong mga tinun-an ang tanang katawhan sa tibuo kalibutan. Buyagi sila sa ngalan sa Amahan, ug sa Anak, ug sa Espiritu Santo ug tudloi sila sa pagtuman sa tanan nga akong gisugo kaninyo." Malleus Haereticorum is a Monthly Catholic Publication by Traditional Roman Catholics Under the Patronage of St. Anthony of Padua, Hammer of Heretics 3
Malleus Haereticorum November 2015 Tungod kay si Satanas man ang nagtukod niining bag-ong relihiyon o sekta nga gitawag nga Novus Ordo Vatican II, giutro sa mga ilang lider ang mga pagtulon-an sa Simbahang Katoliko. Wala nila tumana ang tanan. Giusab nila tanan! Nibiya kita sa relihiyon ni Satanas kay buot natong pahimut-an ang atong Dios. Bisan supak kanato ang kalibutan, bisan supak kanato ang atong mga higala, bisan supak kanato ang atong mga miyembro sa pamilya, nagpadayon ta kay ang kaluwasan dili mabayran nila. 2 Tesalonica 2:4 "Supakon niya ang tanan nga gipakadios ug gipakabalaan sa tawo. Gani mosulod ug molingkod siya sa Templo sa Dios..." 1 Tesalonica 2:4 "Wala kami tuyo sa pagpahimuot sa tawo kondili sa Dios nga nagsusi sa atong kasing-kasing." Nasayod kita nga ang Templo sa Dios mao ang St. Peter's Basilica nga anaa sa ciudad sa Vatican. Ang naglingkod sa trono karun sa Vatican mao ang mga erehes o mga kaaway sa simbahan. Gisupak nila ang mga pagtulon-an nga gipakabalaan kaniadto sa mga santos. Giusab nila tanan. Human sa kamatayon ni Pope Pius XII niadtong 1958, nahanaw ang pagtoong Katoliko sa Roma. Ang Bulahang Birhen Maria nagpakita sa mga bata nga naghilak samtang nagsugilon bahin sa mahitabo sa atong simbahan. Birhen sa La Salette, France, September 18, 1846: "Ang Roma mawad-an sa pagtoo ug mahimong lingkoranan sa anti-kristo." Alaot sila nga nagpadayon sa sayup nga pagtulon- an sa Vatican II. Nagpadayon sila pagsunod sa mga kausaban sa bag-ong relihiyon kay tungod gusto nila hatagan ug kalipay ang mga tawo. Dili sila gusto mosunod sa Dios. Ang ilang pagbuot maoy matuman. 2 Tesalonica 2:10-12 "Pagalaglagon sila kay wala man nila dawata ug higugmaa ang kamatuoran. Kon gibuhat pa nila kini, maluwas unta sila. Tungod niini, gipadad-an sila sa Dios ug dakong kalibog aron motuo sila sa bakak ug aron kasilotan ang tanan nga wala motuo sa kamatuoran apan nagpatuyang sa pagpakasala." Kamong niusab sa mga doktrina, pag-ampo, liturhiya, sakramento, seremonyas ug uban, kamo ang dili Katoliko. Mga erehes kamo! Kamo ang misalikway sa Simbahang Katoliko. Anaa kaninyo ang among mga simbahan apan wala kaninyo ang Katolikong Pagtoo. Wala kanamo ang simbahan nga gitukod sa among mga katiguwangan, apan anaa kanamo ang tinuod ug tunhay nga pagtoong Katoliko. Bulahan kita nga nakakita sa kamatuoran. Busa, ayaw kamo kahadlok sa ilang pagpanghulga kay importante ang kaluwasan. Ang atong patayng lawas, banhawon ra kana ni Kristo sa panahon sa paghukom. Unahaon nato ang kaluwasan sa atong kalag nga makita lamang diha sa barko ni San Pedro nga mao ang Santa Iglesia Katolika. Matod pa sa atong Ginoong Hesukristo diha sa balaang kasulatan: 1 Tesalonica 5:9 "Ang Dios wala magpili kanato aron kita iyang silotan kon dili aron maluwas pinaagi sa atong Ginoong Jesu-Cristo." San Mateo 10:28 "Ayaw kamo kahadlok niadtong mopatay sa lawas apan dili makapatay sa kalag. Kahadloki hinuon ninyo ang Dios nga makalaglag sa lawas ug sa kalag didto sa impirno." Malleus Haereticorum is a Monthly Catholic Publication by Traditional Roman Catholics Under the Patronage of St. Anthony of Padua, Hammer of Heretics 4
Malleus Haereticorum November 2015 San Lucas 12:4-5 "Sultihan ko kamo, mga higala: ayaw kamo kahadlok kanila nga makapatay sa lawas apan wala nay laing mahimo. Tug-anan ko kamo kinsa ang angay ninyong kahadlokan: kahadloki ang Dios nga human mopatay, may gahom sa pagtambog kang bisan kinsa ngadto sa impirno. Oo, kahadloki gayod ninyo siya!" I-ampo Nato Ang Atong Mga Pari Suwerte gihapon kita sa atong lungsod kay naay pari nga magbisita kanato matag bulan. Sa laing dapit sa kalibutan, wala gayud silay pari nga makabisita kanila. Kulang kitag pari karun kay halos tanang "pari" niuban o nikuyog sa bag-ong relihiyon. Wala nila unaha ang kaluwasan. Gipili nila ang ilang kalaglagan. Magpabilin kita sa balaang tradisyun sa atong Santa Iglesia nga maoy nakapasantos sa daghang mga tawo kaniadto. Mosimba kita sa Dios diha sa Tradisyunal nga Misa. Mahibawo kamo nga ang atong Misa mao ang misa nga gi-alagaran sa atong mga balang martires, Pedro Calungsod ug Lorenzo Ruiz. Wala gayud sila makaabot sa bag-ong relihiyon sa Vatican II. Wala sila makatambong sa bag-ong sekta sa Novus Ordo. Gipatay sila tungod sa ilang pagsunod sa tradisyun ug pagtulon-an sa simbahang Katoliko. Kung mobalik ang mga santos karun sa atong kalibutan ug mosulod sa simbahan nga gidumala sa mga erehes sa Vatican II , makaingon gayud sila: "Dili man ni mao ang Misa nga akong gipakamatyan! Nganung nag- atubang naman si "padre" sa katawhan samtang nag "misa"?Nganung naa may mga "altar girls" ug "lay ministers" diha sa altar? Nganung naa may sayaw sayaw diha sa altar? Nganung mamakpak man sila? Nganung gidugangan man ang Santos nga Rosario ug "mysterio sa kahayag" nga tulo ra may gihatag sa Bulahang Birhen Maria? Nganung giusab man ang estasyon sa krus, bunyag, kasal, misa, exorcismo, kumpisal, ug mga seremonyas? Nganung giutro man ang porma o arkitektura sa simbahan? Nganung dili naman magsigeg suot ug sotana si "padre"? Nganung gibutang man ang atong Ginoo nga naa sa tabernakulo didtos kilid? Nganung wala man magpalda ug mag-belo ang mga babaye? Naunsa naman kini? Dili man ni mao ang relihiyon nga akong gidak-an! Panglayas kamo! Dili ni mao ang relihiyon nga akong gipakamatyan!" San Lucas 10:2 "Miingon siya kanila: ang anihon daghan apan diyutay ra ang mangangani. Busa pag-ampo kamo sa tag-iya sa anihon aron magpadala siyag dugang pang mamumuo nga moani niini." Magpasalamat ta sa Dios nga naa tay Misa kada buwan. Mag-ampo pa gayud ta ug duro nga aduna na kitay Misa matag Dominggo ug sa umaabot nga panahon, matag adlaw na ang Misa. Ang atong mga pari gud, daghang bulahaton sa mga mission. Daghang lugar ang ilang gitabangan ug ginabisita. Mag-ampo kita sa atong mga pari nga nagsigeg bisita kanato nga dili sila magkasakit. Ang atong mga pari gikan pa kana sila sa laing nasud. Si Fr. Francois Chazal ug Fr. Remi Picot gikan sa France. Nianhi sila sa Pilipinas, nagpainit sa adlaw nga nagsigeg suot sa ilang sotana, aron alagaran kitang mga Katoliko. Hayahay ug maanindot ang ilang kinabuhi sa France. Apan gipili nila nga mo- alagad sa Dios ug motabang sa atong kaluwasan sa Pilipinas. Sa mga nakaila nahu nga mga lider o "pari-pari"sa bag-ong relihiyon sa Novus Ordo / Vatican II, halos tanan nagpuyo ug immoral nga kinabuhi. Suweto man gayud ko niini kay nagpuyo man ko uban kanila sa dihang miyembro pa ko sa ilang sekta. Ang uban adunay anak sa lain-laing babaye. Ang uban adunay kaipong babaye. Ang uban adunay kaipon nga babaye ug lalaki. Ang uban Malleus Haereticorum is a Monthly Catholic Publication by Traditional Roman Catholics Under the Patronage of St. Anthony of Padua, Hammer of Heretics 5
Malleus Haereticorum November 2015 naga gamit ug drogas. Ang uban nangoleksiyon ug mga porno nga mga salida ug CD's. Ang uban mag-away kay nag-ilogay sa usa ka babaye. Daghan pang mga kahibulongang butang nga ilang ginabuhat sulod sa kombento ug seminaryo nga wala mahibalo-i sa katawhan. Pasalamat ta sa Dios nga ang atong mga pari hingampoon ug dili tapulan. Mag-ampo kita sa Dios nga ilikay sila sa tentasyon. Mao nga maningkamot gayud kita nga makahatag kita bisag diyutay o gamay nga pasalamat. Mibisita sila kanato aron pasayloon ang atong mga sala diha sa kumpisal. Mibisita sila kanato aron ihatag kanato ang Balaang Lawas ni Kristo s Santos nga Misa. Kinsa pay laing tawo ang makahatag kanato niana? Walay lain, kon dili sila, sila lamang nga mga pari ang makabuhat niana kanato. Ang mga erehes nagpadayon sa pagsaway kanato sa pag- ingon:"Nganung naa may kaon human sa Misa?" Akong kwarta ang akong gigamit sa pagpalit ug pagpreparar sa pagkaon. Wala ko mangayog kwarta gikan sa mga erehes! Akong hinagoan ang pagpakaon sa Pari. Ang unang tumong nganung adunay kaon human sa Misa, mao ang pagpakaon sa pari. Agig pagpasalamat sa iyang nahatag kanato. Ang pari maoy rason sa pagpakaon ug siyempre kung naay sobra, pakan-on kadtong nitambong. Dili man ta tantong hakog kay dili man na mahurot sa pari tanan. Diha sa pagpangaon usab, mahalobilo sa katawhan ang pari. Diha nila maka-istorya ang pari. Diha sila makapangutana sa pari. Pakan-on nato ang pari kay gigutom gayud ang pari. Nganung gutmon man ang pari? Tungod sa pagpuasa. Ang simbahan nagmando sa tanan nga magpuasa sulod sa tulo ka oras usa ang Santos nga Misa. Invalido Ug Dili Katoliko Ang Bag-ong "Misa" Kung walay pari, walay Misa. Kung walay Misa sa atong kapilya, mag-ampo kita sa Santos nga Rosaryo, mobasa sa Bibliya ug sa mga balaang libro sa Simbahan ug mga sinulat sa mga santos. Nitambong kita sa Traditional Latin Mass sa kapilya ni San Antonio de Padua tungod kay ang bag-ong "misa" ginama sa mga protestante. Gusto nato nga mohalad kita sa tinuod nga Misa. Ug kining ilang bag-ong "misa" walay grasya tungod kay invalido kini. Busa giawhag ang mga katoliko sa paglikay ug sa dili pagtambong sa bag-ong "misa" bisan asa o bisan kanus-a. Tungod kay dili man katoliko kining ilang bag-ong "misa", usa ka dakung sala ang pagtambong niini. Ginadili sa Malleus Haereticorum is a Monthly Catholic Publication by Traditional Roman Catholics Under the Patronage of St. Anthony of Padua, Hammer of Heretics 6
Malleus Haereticorum November 2015 Santa Iglesia Katolika ang pagtambong sa mga seremonyas o mga pag-ampo nga dili iya sa Simbahang Katoliko. Ang mga seremonyas ug mga pag-ampo nga dili iya sa Santa Iglesia Katolika, iya kana sa yawa. Ug wala kitay relasyon sa yawa. Maglikay kita sa mga erehes ug sa ilang mga pagtulon-an. Maglikay kita sa mga pagtulon-ang dili katoliko. 2 Corinto 6:14-15 "Ayaw kamo pakighiusa sa mga dili magtutuo, kay dili gayud magkasinabot ang matarong ug ang dautan o mag-ambitanay ang kahayag ug ang kangitngit. Dili gayud magkauyon si Cristo ug si Belial. Kay managsama ba gud ang magtutuo ug ang dili magtutuo?" Lahi Ang Atong Relihiyon kalibutanon. Ang ilang relihiyon dili mao ang relihiyon nga gitukod ni Kristo. Anaa kanila ang atong mga simbahan ug sementeryo apan anaa kanato ang pagtoong Katoliko. Sa katapusang panahon, mangahanaw Mangahanaw ang simbahan, ang sementeryo ug uban pa. Apan ang tradisyun ug pagtulon-an ni Kristo magpabilin.Halus tanan ang nibiya sa pagtoong Katoliko ug nagpadayon sa pagpa-ilad sa Novus Ordo. Busa magpabilin kita sa pagtoo sa atong mga katiguwangan ug dili magpatental kay sa pagbalik ni Kristo sa katapusang panahon, mangutana siya: tanan. San Lucas 18:8 "Apan makakaplag ba kaha ug pagtuo ang Anak sa Tawo dinhi sa kalibotan sa iya unyang pag- abot?" Ang mga erehes sa bag-ong sekta sa Vatican II, nagpadayon sa pag-ingon nga lain daw ta ug relihiyon. Dili daw ta pariha sa ilang relihiyon. Nianang puntoha, sakto ug husto sila! Lain kitag relihiyon. Dili kita sama sa ilang relihiyon. Ang atong relihiyon mao ang Romano Katoliko. Ang atong relihiyon mao ang relihiyon nga gitukod ni Kristo nga Dios ug tawong matuod. Ang atong relihiyon mao ang relihiyon nga gidumala sa mga Santo Papa, gikan ni San Pedro ngadto ni Pope Pius XII. Ang atong relihiyon mao ang relihiyon nga gipakamatyan sa daghang mga santos. Ang atong relihiyon mao ang relihiyon ni San Antonio de Padua. Ang atong relihiyon, ang Usa, Santos, Katoliko ug Apostoliko nga simbahan nga mao lamang ang dalan sa kaluwasan. Way lain relihiyon nga makaluwas, ang katoliko lamang nga gitukod ni Kristo. Lain kita ug relihiyon. Dili kita pariha sa ilang relihiyon. Ang ilang relihiyon mao ang sekta nga tinukod sa mga tawo nga masayop sa Vatican II. Ang ilang relihiyon mao ang relihiyon nga Anaa Kanato Ang Pagtoo Apan Dili Magsalig 1 Corinto 1:12 "Ang naghuna-huna nga siya lig-on magbantay nga dili mapukan. Ang tanang tintasyon nga naagian ninyo, naagian usab sa kadaghanan. Kay ang Dios motuman gayod sa iyang saad ug dili siya motugot nga tintalon kamo labaw sa inyong madaog. Sa panahon nga tintalon kamo, maghatag siya kaninyo ug kusog aron kamo makalahutay ug unya makalingkawas niini." Husto kita nga anaa kita sulod sa Simbahang Katoliko. Maluwas gayud kita ug motuman kita sa pagtulon-an sa Dios. Kinahanglan nga ipakita nato ang atong pagtoong Katoliko pinaagi sa atong mga maayong buhat. Tawo kita ug masayup. Tungod kay nasayod ang Ginoo nato nga mastental kita usahay, gitagaan kita niya ug sakramento sa kapasayloan sa mga sala diha sa kumpisal. Maong mangumpisal kita ngadto sa pari sa Dios. Pagbuot sa Dios nga mangumpisal kita ngadto sa iyang Malleus Haereticorum is a Monthly Catholic Publication by Traditional Roman Catholics Under the Patronage of St. Anthony of Padua, Hammer of Heretics 7
Malleus Haereticorum November 2015 pari. Ang mga pari mangumpisal usab sa ilang mga sala ngadto sa ilang isig ka pari. Sa atong kapilya, aduna kitay giya sa pagpangumpisal. Adunay hubad sa pinulongan nga English ngadto sa Binisaya. Dili kita mauwaw mangumpisal ngadtos pari. Ang kahadlok ug kauwaw maoy gamiton sa yawa para dili kita makahimo sa pagpangumpisal. Ang atong mga Santos, nangumpisal usab sa buhi sila. Ang kumpisal maoy nakatabang nga masantos sila. Wala magpasabot nga tungod kay kita mao ang sakto, perpekto na kita ug dili makasala. Dili ka na tinuod! Makasasala kita! Ug bisan pa sa atong pagka makasasala, dili kana mahimong babag sa pagsangyaw sa atong pagtoo ngadto sa dili magtutuo. I-ampo nato sila nga malamdagan sila kay daghan gayud ang padulong sa kalaglagan. Daghan ang dili makabiya sa Novus Ordo tungod kay sayon kaayo ang pagtulon-an ug hayahay ang mga pamaagi. San Mateo 7:13-14 "Sa inyong pagpangita sa dalan sa kinabuhi, sulod kamo sa sigpit nga ganghaan kay ang lapad nga ganghaan ug ang sayon nga dalan paingon man sa kalaglagan. Mao kini ang ang gisubay sa kadaghanan. Apan masigpit ang ganghaan ug malisod ang dalan paingon sa kinabuhing dayon ug diyutay ra ang makakaplag niini." an ug mga higala sa Novus Ordo. Mahadlok sila kataw-an, libakon ug bugal-bugalan sa mga tawo. San Mateo 5: 6,10-12 "Bulahan kadtong naningkamot pagtuman sa kabubut-on sa Dios kay tagbawon niya sila. Bulahan ng gilutos tungod sa ilang pagsunod sa kabubut-on sa Dios kay mahisakop sila sa paghari sa Dios. Bulahan kamo kon biaybiayon ug daug- daogon sa mga tawo ug butang-butangan sa tanang matang sa kadaotan tungod sa inyong pagsunod kanako." Mahadlok sila nga kasab-an ug awayon sa ilang ginikanan ug pamilya. Hinumdoman nato nga ang Ginoo naghimo sa 10 Commandments. Ang Ginoo nagmando kanato sa paghigugma sa atong ginikanan ug pamilya. Apan, kinsa may unahon nato sa paghigugma? Ang Ginoo nga gamhanan nga nagbuhat sa tanan, nagbuhat sa atong ginikanan ug pamilya? O ang atong ginikanan nga mahanaw usab niining kalibutan? Ang paghigugma sa Dios maoy unang sugo. Unahon ang Dios, sunod ang pamilya, ginikanan,ug isig-katawo. 75 O 95 Years Old Sa Kalibutan Apan Hangtud sa Kahangtoran sa Impirno Daghan kog nahimamat, naka-debate nga mga tawo nga ni-kompirma nga sakto kining atong ginabuhat apan lisud daw para kanila. Naglisud sila sa mga resulta kun mobiya sila sa Novus Ordo. Sa Novus Ordo, makahimo sila sa pagpaso- paso diha sa altar. Ang ilang mga ngalan litukon sa "pari-pari" kun nakadonate ug kwarta. Mahadlok sila nga dili sila ipalubong. Mahadlok sila nga tawgon sila ug buang. Mahadlok sila nga mawad- San Marcos 12:30 "Mao kini ang mahinungdanong sugo: Ang Ginoo nga atong Dios mao ra gayod ang Ginoo. Kinahanglan nga higugmaon mo ang Ginoo nga imong Dios sa tibuok mong kasing-kasing, sa tibuok mong kalag, sa tibuok moong slabotan ug sa tibuok mong kusog. Ang sunod mo kini: Higugmaa ang limong isig-katawo sama sa imung kaugalingon." Ibutang ta nga aduna silay 75 years nga mabuhi sa kalibutan. Diha sa ilang 75 years, ilang gipili nga dili sila mobiya sa Novus Ordo o sa mga lain-laing Malleus Haereticorum is a Monthly Catholic Publication by Traditional Roman Catholics Under the Patronage of St. Anthony of Padua, Hammer of Heretics 8
Malleus Haereticorum November 2015 sekta aron ma-promote sa ilang trabaho; aron dili biyaan sa mga higala; aron dili kasab-an sa ginikanan; aron adunay pension; ug uban pa. Apan, inig human sa 75 years, moabot na ang panahon nga matapus na ang ilang temporaryo nga kinabuhi sa kalibutan. Unsay sunod? Ang sunod nilang padulngan mao ang kalayo sa impirno nga dili kay 75 years ra nga pagpuyo uban kay satanas, kon dili, hangtod sa kahangtoran nga pag antos. Ayaw ibaylo ang kalag nga immortal sa kalibutanong kinabuhi nga temporaryo sa kalibutan. versus eternidad. Human sa kamatayon mao na ang walay katapusan nga kinabuhi sa langit o sa impirno. Gibugal-bugalan Ang Atong kapilya Ang mga erehes nagpadayon sa pagtamay sa kapilya ni San Antonio de Padua. Kinahanglang masayod sila nga ang ilang gitamay kay dili kita, ilang gipanamastamasan si San Antonio ug ang tinuod nga Dios nga atong gisimba diha sa Santos nga Misa. Adunay mga lider o "pari-pari" sa Novus Ordo nga gusto mohawa sa pagka Novus Ordo ug mobalhin sa pagka Traditional Catholic apan dili makahimo sa pagbiya. Gusto nila ang ilang posisyon. Gusto nila motaas ang ilang posisyon sa ilang sekta ug mopuyo sa maanindot nga mga kombento o palasyo. Gusto nila nga aduna silay mahalon nga mga sakyanan. Mahadlok sila nga mawagtangan ug pension. Mahadlok sila nga mawad-an ug kwarta, sakyanan, uban pa. Daghan silag kahadlok. Mas gipili nila ang kalibutanon kesa langitnon. Sayud kita nga ang Santos nga Misa mao ang pagbag-o sa sakripisyo ni Kristo ngadto sa Krus sa bukid sa Kalbaryo. Sa ato pa, ang Santos nga Misa nga gihld s atong pari s kapilya ni San Antonio de Padua mao gihapun ug sama gihapun sa Sakripisyo ni Kristo sa Kalbaryo. Matod pa sa mga Santos, ang atong Misa nga Roman Rite mao ang Misa nga gihalad ni Kristo s Krus sa bukid sa kalbaryo. Nasayud kita nga sa dihang nag Misa ang atong Ginoo sa bukid sa kalbaryo, gibugal bugalan siya sa iyang mga kaaway. Gitamay siya. Gipanamastamasan siya. Ingnon ta nga kining mga tawhana adunay 95 years nga mabuhi sa kalibutan. Ganahan sila mopuyo sa sayup nga pagtulon-an sa Vatican II aron magpabilin sa ilang posisyon ug motaas ang ranggo. Pananglitan, kining mga tawhana nahimong "obispo" sa Novus Ordo sulod sa 25 years. Nagpabilin gihapun sa sayup nga pagtulon- an aron motaas ang posisyon. Human sa 25 years nga pagka "obispo" sa Novus Ordo, na-promote sa pagka "arsobispo" sa Novus Ordo sulod sa laing 25 years. Nagpabilin gihapun sa sayup nga pagtulon-an aron motaas ang posisyon. Human sa 25 years nga paka "arsobispo" sa Novus Ordo, na- promote sa pagka "cardinal" sa Novus Ordo sulod sa 20 years. Human niana mao na ang kamatayon nga dili malikayan. 95 years nga temporaryo San Marcos 15:29 "Ang mga tawo nga naglabay nagyango-yango sa ilang mga ulo ug gibugal-bugalan nila si Jesus." Ug mao gayud kana ang nahitabo sa Kapilya ni San Antonio de Padua. Kung unsay nahitabo ngadto sa Misa ni Kristo sa Kalbaryo, mao usab ang gibuhat sa mga erehes ngari kanato. Gitamay usab kita. Gipanamastamasan kita sa mga erehes. San Lucas 23:35 "Nagtindog didto ang mga tawo nga nagtan-aw, samtang nagbugal-bugal kaniya ang mga kadagkoan sa mga Judio." Malleus Haereticorum is a Monthly Catholic Publication by Traditional Roman Catholics Under the Patronage of St. Anthony of Padua, Hammer of Heretics 9
Malleus Haereticorum November 2015 Nahinumdom ko nga samtang nag-misa si Fr. Francois Chazal niadtong Agosto adunay "babaye" nga nagtindog-tindog sa may pultahan sa kapilya. Nagtindog-tindog samtang nagmug-ot ang iyang dagway. Ang silot sa Dios maana kaniya. Ang iyang gibuhat sama sa gibuhat sa mga tawo nga nagtindog-tindog ug nagbugal-bugal atubangan sa gilansang nga Ginoo. San Juan 19:19 "Nagsulat si Pilato ug pahibalo nga ug gipabutang niya kini sa krus ni Jesus. Ang iyang gisulti mao kini: "Jesus nga taga-Nazareth, ang Hari sa mga Judio. Ang ahibalo gisulat sa Hebreo, sa Latin ug sa Grego." Nganung Latin Man Ang Misa? Matod pa sa mga erehes nga dili daw masabtan kay Latin. Wala sila makasabot sa atong ginabuhat sa kapilya ni San Antonio de Padua. Mao usab kana ang nahitabo sa Misa ni Kristo sa bukid sa Kalbaryo. Ang mga tawo namastamas kaniya. Wala sila kasabot nganung ang Anak sa Dios patyon sa makalilisang nga silot. Wala sila kasabot nganung kinahanglang magpakamatay siya. Wala sila kasabot sa gibuhat ni Kristo sa Krus. Ang mga erehes karun wala usab makasabot nganung nagbuhat ta sa atong gibuhat. Wala sila kasabot nganung Latin. Wala sila kasabot nganung supak kita sa ilang sekta. Sa panudlo sa Simbahan, ang Misa mao ang Sakripisyo ni Kristo sa krus sa kalbaryo. Unsay gibuhat sa mga kaway ni Kristo sa Iyang Misa sa Kalbaryo, mao usab ang gibuhat sa mga erehes sa atong Misa sa kapilya ni San Antonio de Padua. Ang atong Misa nga Roman Rite sa kapilya ni San Antonio de Padua ginahalad sa pinulongan nga Latin. Nganung Latin man? Balikon ko, matod pa sa Simbahang Katoliko, ang Misa mao ang Sakripisyo ni Kristo sa Krus didto sa bukid sa Kalbaryo. Didto sa ibabaw sa Krus adunay gipasuwat si Poncio Pilato nga INRI. Kining INRI mao kini ang inisyal nga Latin sa: Iesus Nazarenus Rex Iudaeorum. Sa atong Misa, dili lamang kay Latin ang atong gigamit. Aduna usab Grego ug Hebreo nga lingwahe sulod sa atong Misa. Mao nga Latin ang atong Misa kay mao kini ang Lingwahe sa Krus ni Kristo. Tinuod gayud nga Hari siya sa mga Judio ug sa tibuok kalibutan. Nganung Latin ang Misa? Latin ang atong Mis kay mao kini ang opisyal nga lingwahe sa atong Santa Iglesia Katolika. Latin ang atong Misa kay mao kini ang lingwahe sa Roma. Mao bitaw gitawag kita ug Romano Katoliko kay ang atong gigamit ug gisunod mao ang Simbahan sa Roma. Mga Romano Katoliko Malleus Haereticorum is a Monthly Catholic Publication by Traditional Roman Catholics Under the Patronage of St. Anthony of Padua, Hammer of Heretics 10
Malleus Haereticorum November 2015 kita kay ang atong Misa mao ang Roman Rite. Mga Romano Katoliko kita kay ang atong unang Santo Papa nga mao si San Pedro, namatay sa Roma. Mga Romano Katoliko kita kay ang atong gikanta sa Misa mao ang Gregorian Chants. Nganung Latin man ang Misa? Ang Santa Iglesia Katolika adunay timailhan. Ang upat ka timailhan mao ang: Usa, Santos, Katoliko ug Apostoliko. Mao ra gihapun nga Missala ng gigamit. Mao ra gihapun ang kanta. Mao ra gihapun ang lingwahe, Latin. Sa bag-ong relihiyon, walay panaghiusa. Lain-lain pinulongan ilang gigamit. Lain-laing porma sa binag-ong "misa" ilang gamiton. Lain-laing pamaagi ilang buhaton dependi sa trip sa ilang lider o "pari-pari." Usa sa upat ka timailhan mao ang Usa. Aduna kitay usa ka Dios diha sa tulo ka personas. Aduna kitay usa ka simbahan. Aduna kitay usa ka bunyag. Aduna kitay doktrina na sama sa doktrina sa mga apostoles ug mga santos kaniadto. Sa ato pa, adunay pagkahiusa. Ug mobalik ang mga Santos karun sa kalibutan ug mbisita sa Kapilya ni San Antonio de Padua, makaingon gayud sila: "Mao kini ang Misa nga akong gipakamatyan. Mao kini ang Misa nga akong gialagaran. Mao kini ang Misa nga akong gihalad. Mao kini ang akong relihiyon." Dili gayod maglisud ang mga santos. Makaila gayud sila kay ang atong pagtulon-an sama sa ilang naandan nga pagtulon-an. Wala nato gibag-o. Nahi-usa kita sa ilang pagtoo. Latin ang Misa kay mao ni ang opisyal nga lingwahe sa atong Romano Katoliko nga simbahan. Adunay pagkahiusa kay sa bisan asang dapit, bisan asang suok sa kalibutan, mao ug pareha nga lingwahe ang gihalad sa Misa. Sa moadto ko sa laing dapit sa kalibutan, mura gihapun kog naa sa Pilipinas kon moatambong kos Traditional Latin Mass kay pareha ra man ang kanta, pareha ang porma, pareha ang lingwahe. Dili ta maglisud. Adunay pagkahiusa. Ug moadto kitas Italy, Switzerland, France, Spain, Latvia, Finland, China, Philippines, ug uban pa, makasimba ta sa Dios ug maayo kay mao may naandan nga Misa. Mao raman gihapun nga Misa. Sa Traditional Latin Mass, adunay aktibo nga partisipasyon. Kanang atong pagkanta, pagluhod, agbarog, paglingkod ug pagsunod sa Missal, mao nay atong partisipasyon sa Misa. Kanang atong hilum nga pag-ampo samtang nagmisa ang pari, Malleus Haereticorum is a Monthly Catholic Publication by Traditional Roman Catholics Under the Patronage of St. Anthony of Padua, Hammer of Heretics 11
Malleus Haereticorum November 2015 mao nay atong partisipasyon sa Santos nga Misa. Sa Misa ni Kristo sa Krus sa bukid sa Kalbaryo, nagbarog ra gayud si Maria ug si San Juan. Nagbakho sila. Namalandong sila. Hilom lamang sila samtang nag-misa si Kristo sa Krus. Mao usab na ang atong gibuhat. Hilom sa Traditional Latin Mass ug maka-ampo tag tarung. Adunay daghang panguros ug pagluhod. Kay ang Misa mao man ang Sakripisyo ni Kristo sa Krus, mopakpak ka ba sulod sa Misa? Magsayaw sayaw ka ba sulod sa Misa? Mopakpak ug mosayaw sayaw ka ba samtang ang atong Ginoo gilansang sa krus? Mass kay ang Latin Mass mao ang ang sakripisyo ni Kristo sa bukid sa kalbaryo. Naglagot siya basta adunay Latin Mass sa kapilya ni San Antonio de Padua. Mao bitaw ang mga erehes magpunay ug libak ug biay-biay sa atong kapilya. Mao nga gibuhat sa yawa nga utrohon ug wagtangon ang Traditional Latin Mass sa atong mga simbahan sukad niadtong Vatican II. Apan wala molampus ang yawa kay ang Traditional Latin Mass buhi ug magpabilin kini hangtud sa kahangturan. Mag-ampo ta kanunay nga malig-on ta sa atong pagtuo. San Juan 19:25 "Duol sa krus ni Jesus nagbarog ang iyang inahan ug ang igsoon sa iyang inahan, si Maria nga asawa ni Ceofas ug si Maria Magdalena." Sigurado ko nga nasuko si Satanas ug ang iyang mga sumusunod niining maong artikulo. Ang kamatuoran magpadayon. Hadlok Ang Yawa sa Latin Ang lingwahe nga Latin mao ang opisyal nga lingwahe sa Simbahan. Sagrado kining lingwahe nga Latin. Mao na nga ang mga opisyal nga pag- ampo sa sakramento gamiton sa Latin kay aron pagbugaw kay Satanas. Kon makakita mo ug exorcismo, ang Pari mogamit gayud ug pag-ampo nga Latin kay magapangurog ang yawa ug mohawa sa lawas nga iyang gisudlan. Malisang ang yawa sa balaang pinulongan nga Latin. Hadlok ang yawa ug Latin. Kon iya ka sa Dios, ayaw kahadlok sa Latin. Ang mga erehes hadlok sa Latin kay iya sila sa yawa. Nasuko ang yawa kanato kay napildi siya s dihang namatay si Kristo sa Krus. Suko kaayo ang yawa sa Traditional Latin Galacia 1:10 "Nagpasabot ba kini nga naninguha ako nga kahimut-an sa mga tawo? Wala! Gusto ko nga kahimut-an sa Dios!" Galacia 4:16 "Nasuko ba kamo kanako tungod kay gisultihan ko kamo sa matuod?" Mahal nga Kasing-Kasing ni Jesus, kaloy-i kami. Putli nga Kasing-kasing ni Maria, i-ampo kami. San Antonio de Padua, i-ampo kami. San Pedro, i-ampo kami. San Pablo, i-ampo kami. San Juan, i-ampo kami. San Jose, i-ampo kami. Malleus Haereticorum is a Monthly Catholic Publication by Traditional Roman Catholics Under the Patronage of St. Anthony of Padua, Hammer of Heretics 12